Vilnius, 2025 m. liepos 25 d.

**Lietuvos gyventojai vis dažniau renkasi nealkoholinius gėrimus: „Lidl“ pastebi pardavimų augimą**

**Lietuvos gyventojai keičia savo įpročius ir vis dažniau renkasi nealkoholines gėrimų alternatyvas – „Lidl“ duomenimis, gėrimų be alkoholio pardavimai per pastaruosius metus augo apie 30 procentų. Auganti nealkoholinio alaus, vyno ir kokteilių pasiūla skatina rinktis tokius gėrimus ne tik kasdienai, bet ir per didžiąsias metų šventes, o didėjantis susidomėjimas rodo, jog vis daugiau pirkėjų vertina saiką ir skiria dėmesį geresnei savijautai.**

„Nealkoholiniai gėrimai vis dažniau atsiduria ne tik kasdienio apsipirkimo krepšeliuose, bet ir tampa sąmoningu pasirinkimu įvairiomis progomis. Pastebime, kad pirkėjai yra smalsūs – noriai ragauja naujienas, domisi sudėtimi. Taip pat pastebime, kad nealkoholiniai gėrimai dažniau tampa neatsiejama tiek draugų susibūrimų, tiek didžiųjų metų švenčių dalimi“, – sako „Lidl Lietuva“ korporatyvinių reikalų ir komunikacijos vadovas Antanas Bubnelis.

Besikeičiančius visuomenės įpročius fiksuoja ir Valstybinė duomenų agentūra – 2024 metais vienas šalies gyventojas alkoholio suvartojo 0,8 litro mažiau nei 2023 metais.

**Populiarumas auga**

„Lidl Lietuva“ duomenys rodo, kad per pastaruosius kelerius metus nealkoholinių gėrimų pardavimai nuosekliai auga, pardavimams taip pat didelę įtaką turi sezoniškumas. Tiek 2023 metais, tiek pernai didžiausi pardavimai buvo fiksuojami vasaros laikotarpiu, o daugiausia parduota liepos mėnesį.

„Vasaros mėnesiais, ypač per karščius, natūraliai išauga gaiviųjų ir nealkoholinių gėrimų paklausa – žmonės ieško atgaivos, renkasi alternatyvas alkoholiniams gėrimams, ypač švenčių, išvykų ar laisvalaikio gamtoje metu. Nealkoholinių gėrimų pardavimų augimą lemia keli veiksniai – ir augantis pirkėjų sąmoningumas, ir vis platesnė šių produktų pasiūla. Atsižvelgdami į tai, „Lidl“ parduotuvėse siūlome platų nealkoholinių gėrimų asortimentą – nuo įvairių alaus rūšių, vyno ar šampano be alkoholio iki išskirtinių gaivių kokteilių, pritaikytų kiekvieno skoniui“, – sako „Lidl Lietuva“ korporatyvinių reikalų ir komunikacijos vadovas.

Prekybos tinklo duomenimis, 2024 metais daugiausiai, net 34 proc., augo nealkoholinių putojančių vynų pardavimai ir nealkoholinio alaus pardavimai, šoktelėję 29 procentais.

A. Bubnelis priduria, kad atsižvelgiant į šias tendencijas „Lidl Lietuva“ vasarą pristatė privataus prekės ženklo nealkoholinio alaus „Argus“ kampaniją, kuri skatina pirkėjus atrasti šį produktą kaip visavertę, kokybišką ir prieinamą alternatyvą įprastam alui.

**Gėrimus be alkoholio renkasi ir per šventes**

Nealkoholines gėrimų alternatyvas pirkėjai renkasi ne tik kasdienai, bet ir progoms. Pavyzdžiui, remiantis „Lidl Lietuva“ duomenimis, šiemet Velykų savaitę gėrimų be alkoholio buvo parduota net pusantro karto daugiau nei pernai.

„Tai rodo, kad nealkoholiniai gėrimai tampa vis svarbesne šventinio stalo dalimi – tiek šeimos šventėms, tiek draugų susibūrimams. Pastebime, kad žmonės vis dažniau ieško sprendimų, kurie tiktų visiems svečiams. Be to, šventiniu laikotarpiu dažnesni ir keliavimai automobiliu, todėl dalis pirkėjų sąmoningai renkasi alternatyvas be alkoholio“, – teigia A. Bubnelis.

Praėjusiais metais Kalėdų savaitę taip pat buvo fiksuotas nealkoholinių gėrimų pardavimų augimas – lyginant su 2023 metais šios prekių kategorijos produktų buvo parduota 15 proc. daugiau.

„Pastebėjome, kad Kalėdų savaitę „Lidl“ pirkėjai dažniausiai rinkosi mūsų privačių prekės ženklų produktus. Pavyzdžiui, populiariausiu pasirinkimu tapo „Argus“ ir „Perlenbacher“ nealkoholinis alus, taip pat aviečių bei citrinų skonio „Argus Radler“ nealkoholinis alus. Pastarojo pardavimai 2024 metų Kalėdų savaitę paaugo beveik trečdaliu, lyginant su 2023 metų tuo pačiu laikotarpiu“,– tvirtina „Lidl Lietuva“ korporatyvinių reikalų ir komunikacijos vadovas.

Nealkoholinių gėrimų galima įsigyti 81 Lietuvoje veikiančioje „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)